CELEX: 32020R1130
Language: mt
Date: 2020-07-30 00:00:00
Title: Regolament ta’ Implimentazzjoni tal-Kunsill (UE) 2020/1130 tat-30 ta’ Lulju 2020 li jimplimenta l-Artikolu 21(2) tar-Regolament (UE) 2016/44 dwar miżuri restrittivi fid-dawl tas-sitwazzjoni fil-Libja

31.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 247/14
               
            
         REGOLAMENT TA’ IMPLIMENTAZZJONI TAL-KUNSILL (UE) 2020/1130
         tat-30 ta’ Lulju 2020
         li jimplimenta l-Artikolu 21(2) tar-Regolament (UE) 2016/44 dwar miżuri restrittivi fid-dawl tas-sitwazzjoni fil-Libja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) 2016/44 tat-18 ta’ Jannar 2016 dwar miżuri restrittivi fid-dawl tas-sitwazzjoni fil-Libja u li jħassar ir-Regolament (UE) Nru 204/2011 (1), u b’mod partikolari l-Artikolu 21(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-18 ta’ Jannar 2016, il-Kunsill adotta r-Regolament (UE) 2016/44.
                  
               
                     (2)
                  
                  
                     F’konformità mal-Artikolu 21(6) tar-Regolament (UE) 2016/44, il-Kunsill irrieżamina l-lista ta’ persuni u entitajiet iddeżinjati li tinsab fl-Anness III għal dak ir-Regolament.
                  
               
                     (3)
                  
                  
                     Il-Kunsill ikkonkluda li l-miżuri restrittivi kontra l-persuni u l-entitajiet kollha fil-lista li tinsab fl-Anness III għar-Regolament (UE) 2016/44 jenħtieġ jinżammu, u li l-informazzjoni ta’ identifikazzjoni ta’ persuna waħda għandha tiġi aġġornata.
                  
               
                     (4)
                  
                  
                     L-Anness III għar-Regolament (UE) 2016/44 jenħtieġ għalhekk li jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            L-Anness III għar-Regolament (UE) 2016/44 huwa emendat f’konformità mal-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-30 ta’ Lulju 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  ĠU L 12, 19.1.2016, p. 1.
      
      
         
            ANNESS
            Fit-taqsima A (Persuni) tal-Anness III għar-Regolament (UE) 2016/44, l-entrata 18 hija sostitwita b’dan li ġej:
            
               
                           “18.
                        
                        
                           GHWELL, Khalifa
                           magħruf ukoll bħala AL GHWEIL, Khalifa
                           AL-GHAWAIL, Khalifa
                           GHAWIL, Khalifa Mohamed
                        
                        
                           Data tat-twelid: l-1 ta’ Jannar 1956 jew l-1 ta’ Jannar 1951
                           Post tat-twelid: Misurata, il-Libja
                           Nazzjonalità: Libja
                           Passaport: A005465 (il-Libja), maħruġ fit-12 ta’ April 2015, skada fil-11 ta’ April 2017
                           u
                           J690P666 (il-Libja), maħruġ fit-12 ta’ Ġunju 2016, jiskadi fil-11 ta’ Ġunju 2024
                           Sess: raġel
                           Indirizz: Qasr Ahmed Street, Misurata, Libya
                        
                        
                           Khalifa Ghwell kien l-hekk imsejjaħ ‘Prim Ministru u Ministru għad-Difiża’ tal-Kungress Nazzjonali Ġenerali (‘GNC’) li mhux rikonoxxut internazzjonalment (magħruf ukoll bħala l-‘Gvern ta’ Salvazzjoni Nazzjonali’), u bħala tali kien responsabbli għall-attivitajiet tagħhom.
                           Fis-7 ta’ Lulju 2015 Khalifa Ghwell wera l-appoġġ tiegħu għall-iSteadfastness Front (Alsomood), forza militari ġdida ta’ 7 brigati biex tipprevjeni l-formazzjoni fi Tripli ta’ gvern ta’ unità, billi attenda ċ-ċerimonja tal-iffirmar li tinawgura l-forza mal-‘President’ tal-GNC Nuri Abu Sahmain.
                           Bħala ‘Prim Ministru’ tal-GNC, Ghwell qeda rwol ċentrali fit-tfixkil tal-istabbiliment tal-GNA stabbilit skont il-Ftehim Politiku dwar il-Libja.
                           Fil-15 ta’ Jannar 2016, fil-kapaċità tiegħu ta’ ‘Prim Ministru u Ministru għad-Difiża’ tal-GNC ta’ Tripli, Ghwell ordna l-arrest ta’ kull membru tat-Tim ta’ Sigurtà il-ġdid, maħtur mill-Prim Ministru Maħtur tal-Gvern b’Kunsens Nazzjonali, li jasal fi Tripli.
                           Fil-31 ta’ Awwissu 2016 huwa ordna lill-‘Prim Ministru’ u lill-‘Ministru għad-Difiża’ tal-‘Gvern ta’ Salvazzjoni Nazzjonali’ biex imorru lura għax-xogħol wara li l-Kamra tar-Rappreżentanti (HoR) kienet ċaħdet il-GNA.
                        
                        
                           1.4.2016”.